CELEX: 62020CA0360
Language: da
Date: 2021-10-14 00:00:00
Title: Sag C-360/20: Domstolens dom (Ottende Afdeling) af 14. oktober 2021 — Ministerul Lucrărilor Publice, Dezvoltării şi Administraţiei, tidligere Ministerul Dezvoltării Regionale şi Administraţiei Publice mod NE (anmodning om præjudiciel afgørelse fra Tribunalul Argeş — Rumænien) (Præjudiciel forelæggelse – beskyttelse af Den Europæiske Unions finansielle interesser – artikel 325 TEUF – bekæmpelse af svig og andre ulovlige aktiviteter – konventionen om beskyttelse af Unionens finansielle interesser – begrebet »svig« – ulovlig adfærd i løbet af et projekts varighed)

13.12.2021   
            
            
               DA
            
            
               Den Europæiske Unions Tidende
            
            
               C 502/9
            
         
      Domstolens dom (Ottende Afdeling) af 14. oktober 2021 — Ministerul Lucrărilor Publice, Dezvoltării şi Administraţiei, tidligere Ministerul Dezvoltării Regionale şi Administraţiei Publice mod NE (anmodning om præjudiciel afgørelse fra Tribunalul Argeş — Rumænien)
      (Sag C-360/20) (1)
      
      (Præjudiciel forelæggelse - beskyttelse af Den Europæiske Unions finansielle interesser - artikel 325 TEUF - bekæmpelse af svig og andre ulovlige aktiviteter - konventionen om beskyttelse af Unionens finansielle interesser - begrebet »svig« - ulovlig adfærd i løbet af et projekts varighed)
      (2021/C 502/13)
      Processprog: rumænsk
      
         Den forelæggende ret
      
      Tribunalul Argeş
      
         Parter i hovedsagen
      
      
         Sagsøger: Ministerul Lucrărilor Publice, Dezvoltării şi Administraţiei, tidligere Ministerul Dezvoltării Regionale şi Administraţiei Publice
      
         Sagsøgt: NE
      
         Konklusion
      
      
                  1)
               
               
                  Begrebet »svig, der skader [Den Europæiske Unions] finansielle interesser« som omhandlet i artikel 1, stk. 1, litra a), i konventionen udarbejdet på grundlag af artikel K.3 i traktaten om Den Europæiske Union om beskyttelse af De Europæiske Fællesskabers finansielle interesser, undertegnet i Bruxelles den 26. juli 1995, skal fortolkes således, at begrebet omfatter anvendelse af falske eller urigtige erklæringer, der er fremlagt efter gennemførelsen af det projekt, der modtager finansiering, med henblik på at skabe en illusion om overholdelse af de forpligtelser, der er fastsat i projektets bæredygtighedsfase.
               
            
                  2)
               
               
                  Princippet om EU-rettens forrang skal fortolkes således, at det pålægger en national ret at fortolke bestemmelserne i national ret i overensstemmelse med de forpligtelser, der følger af artikel 325, stk. 1 og 2, TEUF, sammenholdt med artikel 1, stk. 1, litra a), i konventionen udarbejdet på grundlag af artikel K.3 i traktaten om Den Europæiske Union om beskyttelse af De Europæiske Fællesskabers finansielle interesser, undertegnet i Bruxelles den 26. juli 1995, for så vidt som en sådan fortolkning ikke indebærer en tilsidesættelse af princippet om, at strafbare forhold og straffe skal have lovhjemmel.
               
            
         (1)  EUT C 390 af 16.11.2020.